Document ID: 32005R2068

NARIADENIE KOMISIE (ES) č. 2068/2005
zo 16. decembra 2005
o vydávaní dovozných licencií pre cesnak dovezený v rámci autonómnej colnej kvóty otvorenej nariadením (ES) č. 1982/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 1982/2005 z 5. decembra 2005 o otvorení a metóde správy autonómnej colnej kvóty pre cesnak (1), najmä na jeho článok 6 odsek 3,
keďže:
Žiadosti o licencie, ktoré predložili tradiční a noví dovozcovia príslušným orgánom členských štátov v zmysle článku 4 odsek 1 nariadenia (ES) č. 1982/2005, presahujú disponibilné množstvá. Je preto potrebné určiť, do akej miery môžu byť licencie vydávané,
PRIJALA TOTO NARIADENIE:
Článok 1
1. Dovozné licencie, o ktoré požiadali tradiční dovozcovia v zmysle článku 4 odsek 1 nariadenia (ES) č. 1982/2005, a ktoré postúpili členské štáty Komisii 15. decembra 2005 sa vydávajú do výšky 2,362 % z požadovaného množstva.
2. Dovozné licencie, o ktoré požiadali noví dovozcovia v zmysle článku 4 odsek 1 nariadenia (ES) č. 1982/2005, a ktoré postúpili členské štáty Komisii 15. decembra 2005 sa vydávajú do výšky 0,639 % z požadovaného množstva.
Článok 2
Toto nariadenie nadobúda účinnosť 17. decembra 2005.
Bude sa uplatňovať do 31. marca 2006.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. decembra 2005

Labels: 3
17